Franco Smith: 'Inperking soos tronkstraf' | Netwerk24
Meer as 400 in Limpopo vas wat regulasies oortree
Meer as 400 mense is die afgelope week vir die oortreding van die inperkingsregulasies in Limpopo in hegtenis geneem.
Tiger Woods het die spelers hartlik bedank wat in die laaste ronde van die WGC-toernooi in Florida in die rooi en swart kleure gespeel het, wat hy tradisioneel op 'n Sondag dra.
Polisie by toe Noord-Kaap Krieket vergader
Polisielede was Saterdag in Kimberley teenwoordig by die vergadering van Noord-Kaap Krieket, wat ná die voortslepende chaos van etlike maande steeds nie afgehandel is nie.
Skolesport: Alle oë nou op onderwys-departement
Skole wag in spanning vir die onderwysdepartement om die jongste regulasies oor skolesport en die terugkeer tot byeenkomste en wedstryde deur te gee.
28 Januarie 2021 13:09
Franco Smith, afrigter van Italië se rugbyspan, sê die Covid-19-inperkings is soos tronkstraf en daarom het hy simpatie met een van sy spelers se besluit om hom nie vir die komende Sesnasies-reeks beskikbaar te stel nie.
Matteo Minozzi is hier in Februarie 2020 vir Italië in 'n kragmeting in die Sesnasies-reeks in aksie. Foto: Getty Images
Matteo Minozzi (24), 'n heelagter wat sy klubrugby vir Wasps in Engeland speel, het vandeesweek op sosiale media gesê dat hy fisiek en emosioneel te uitgeput is om vir nog twee maande in 'n bioborrel te bly.
Die Sesnasies-reeks begin op 6 Februarie met die Italianers wat teen Frankryk in Rome te staan kom. Engeland en Skotland is dieselfde dag op Twickenham slaags, terwyl Wallis en Ierland mekaar die volgende dag in Cardiff pak.
Smith, wat die Cheetahs voorheen gebrei het, sê sommige spelers het meer emosionele ondersteuning gedurende die Covid-19-pandemie nodig – en dat die deur steeds vir Minozzi oop is.
Franco Smith, afrigter van Italië, vergelyk die lewe in 'n bioborrel met tronkstraf. Foto: Getty Images
"Ek verstaan die situasie 100%. Ek weet om in 'n borrel te lewe is uitdagend, want ek was self twee maande in een," het Smith by die toernooi se virtuele bekendstelling gesê.
"Die feit dat jy nie na die yskas kan loop en dit kan oopmaak en iets kan kry om te eet of te drink nie, asook die feit dat jy nie jou vrou en jou kinders of jou metgesel in die aande kan sien nie, maak 'n groot verskil.
"Om uitsluitlik op rugby te fokus en dit twee maande lank te eet, slaap en drink is moeilik, so die welstand van spelers is baie belangrik."
Smith het bygevoeg dat daar baie fokus op harsingskudding en beserings by spelers is, maar dat die emosionele tol van die pandemie al hoe meer in gesprekke opduik.
"Van ons kant af as afrigters en mentors moet daaraan aandag gegee word. Vir sommige ouens is dit moeilik om by 'n geslote omgewing aan te pas," sê Smith.
"Ek dink partykeer kry gevangenes hulp om aan te pas in die tronk – dit is dieselfde. Dis uit die aard van die saak in 'n ander omgewing."
Minozzi is nie die enigste speler wat hom nie beskikbaar gestel het nie. Ook Engeland se stut Joe Marler gaan nie in aksie wees nie. Marler het op Twitter gesê hy wil die regte ding vir sy gesin "in hierdie mal tyd" doen.
Always grateful for the opportunity so not an easy decision, but want to do right by my family in these crazy times and won't be meeting up with the squad for this tournament. Look forward to watching the team rip in. Go well ?? x
'n Opdraande stryd wag vir Smith en sy troepe. Die Azzurri het sedert 2013 slegs een oorwinning in die Sesnasies-reeks behaal en dit is omtrent 'n instelling dat hulle onderaan die punteleer eindig.
"Ons uitdagings is nie net teen wie ons speel nie. Ek dink ons grootste uitdaging is onsself," sê Smith.